Vettel startet sesongen med å vinne først Australias og deretter Malaysias Grand Prix, begge fra pole position. Han tok igjen pole i Kina, og etter en svak start jobbet han seg gradvis tilbake til teten. Han hadde imidlertid satset alt på en to-stopps strategi, og mot slutten av løpet ble han tatt igjen av Lewis Hamilton, som med sine tre stopp hadde langt bedre dekk, og Vettel kom i mål på andreplass.